117. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.2500 της 29 Μαϊου-12 Ιουν.2002 (ΦΕΚ  Α΄133) Κατάργηση της υποχρέωσης των πιστωτικών ιδρυμάτων να τηρούν κεφάλαια τους σε ειδικό λογαριασμό στην Τράπεζα της Ελλάδος με σκοπό τη χρηματοδότηση της βιοτεχνίας υπό ειδικούς όρους. Αφού έλαβε υπόψη: α) το άρθρο 1 του Ν. 1266/1982 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», σε συνδυασμό με το άρθρο 12 του Ν. 2548/1997, Σελ. 120,950 Τεύχος 1415 Σελ. 36 β) τα άρθρα 2 και 55 του Καταστατικού της Τράπεζας της Ελλάδος, γ) την απόφ. Ν Ε 197/11/3.4.1978 περί ειδικών μέτρων χρηματοδότησης της βιοτεχνίας, όπως ισχύει, δ) την ΠΔ/ΑΤΕ 1990/11.10.1991, περί δανειοδότησης της βιοτεχνίας από το Ειδικό Κεφάλαιο της απόφ.  ΝΕ197/11/3.4.1978, όπως ισχύει, ε)την ΠΔ/ΤΕ 1991/11.10.1991 περί τοποθέτησης των αδιάθετων υπολοίπων της υποχρέωοης των εμπορικών τραπεζών για τη χρηματοδότηση της βιοτεχνίας, όπως ισχύει, στ) τη σκοπιμότητα ολοκλήρωσης των προσαρμογών που αφορούν την ελεύθερη διαχείριση των διαθεσίμων των πιστωτικών ιδρυμάτων για την επίτευξη ίσων όρων ανταγωνισμού καθώς και τις διαμορφούμενες νέες εναλλακτικές δυνατότητες χρηματοπιστωτικής υποστήριξης των μικρομεσαίων επιχειρήσεων, ΑΠΟΦΑΣΙΣΕ τα ακόλουθα: 1. Καταργείται από την 28η Ιουνίου 2002: α) η υποχρέωση των  πιστωτικών ιδρυμάτων που λειτουργούν στην Ελλάδα να τηρούν σε ειδικό λογαριασμό στην Τράπεζα της Ελλάδος το αδιάθετο υπόλοιπο των κεφαλαίων τους που προορίζεται για τη χρηματοδότηση βιοτεχνικών επιχειρήσεων,  με βάση την απόφ. Ν Ε197/11/3.4.1978, όπως ισχύει, καθώς και β) κάθε άλλη διάταξη αποφάσεων της Τράπεζας της Ελλάδος σχετικά με τη χρηματοδότηση των βιοτεχνικών επιχειρήσεων από το «Ειδικό Κεφάλαιο» της απόφ. ΝΕ197/11/3.4.1978, όπως ισχύει, με την επιφύλαξη της παραγράφου 2γ της παρούσας Πράξης. 2. Διευκρινίζεται ότι: α) Τα υφιστάμενα την 27η Ιουνίου 2002 αδιάθετα υπόλοιπα του ως άνω ειδικού λογαριασμού που τηρείται στην Τράπεζα της Ελλάδος αποδίδονται στα πιστωτικά ιδρύματα με ημερομηνία αξίας την 28η Ιουνίου 2002. β) Τα κεφάλαια που αντιστοιχούν σε εξοφλήσεις δανείων της ανωτέρω κατηγορίας, από την 28η Ιουνίου 2002 και εφεξής, θα τίθενται στην ελεύθερη διάθεση των πιστωτικών ιδρυμάτων. γ) Οι διατάξεις με βάση τις οποίες διενεργούνται μέχρι την 27η Ιουνίου 2002 χρηματοδοτήσεις της ανωτέρω κατηγορίας, εξακολουθούν να διέπουν τις σχετικές συμβάσεις μέχρι τη λήξη τους. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. 12.Θ.α.117 Νομοθεσία περί Τραπεζών (Γενικά) 